Nígbà tí ó kù díẹ̀ kí á dé ìlú náà a bẹ̀rẹ̀ sí gbọ́ igbé onírúurú àwọn ẹyẹ àti àwọn ọ̀kẹ́rẹ́. Nígbà tí ó si ṣe tí a yọ sí òpópó kan báyìí ni à ń wo ọlọ́pàá àwọn ejò wọn-ọnnì lọ́kàn-ánkán tí wọ́n dúró tí wọ́n ń wo apá ọ̀dọ̀ wa. Ìdí mi di omi, okùn ṣòkòtò mi sì tú. Èyí tí ó yà mí lẹ́nu jùlọ ni pé àwọn ọlọ́pàá náà jọ ènìyàn díẹ̀, bí orí ènìyàn ni orí wọn rí ṣùgbọ́n ara ejò ni ara wọn. Wọ́n ní ẹsẹ̀ méjì-méjì tí ó kúrú tí wọ́n sì fi ń rìn dáradára, ìrù wọn gùn ara wọn sì ní ìpẹ́ tí ó tóbi. Kò sí èyí tí kò tóbi tó géńdé ọkùnrin nínú àwọn ọlọ́pàá wọn-ọnnì, wọ́n ba ni lẹ́ru gidigidi.
Nigba ti o ku die ki a de ilu naa a bere si gbo igbe oniruuru awon eye ati awon okere. Nigba ti o si se ti a yo si opopo kan bayii ni a n wo olopaa awon ejo won-onni lokan-ankan ti won duro ti won n wo apa odo wa. Idi mi di omi, okun sokoto mi si tu. Eyi ti o ya mi lenu julo ni pe awon olopaa naa jo eniyan die, bi ori eniyan ni ori won ri sugbon ara ejo ni ara won. Won ni ese meji-meji ti o kuru ti won si fi n rin daradara, iru won gun ara won si ni ipe ti o tobi. Ko si eyi ti ko tobi to gende okunrin ninu awon olopaa won-onni, won ba ni leru gidigidi.